|  |  |
| --- | --- |
|  | Súkromná základná umelecká škola Vlada UrbanaStarozagorská 10040 23 Košice |

Č.: 57/2019-SZUŠ

Riaditeľka Súkromnej základnej umeleckej školy Vlada Urbana so sídlom na Starozagorskej 10 v Košiciach v súlade s § 5 ods. 2 a 3 vyhlášky č. 324/2008 Z. z. o základnej umeleckej škole v znení vyhlášky
č. 245/2011 Z. z.

**vyhlasuje doplnkové prijímacie talentové skúšky pre štúdium**

tanečného, hudobného a výtvarného odboru

**v školskom roku 2019 / 2020**

**Termíny konania prijímacích talentových skúšok:**

|  |  |  |
| --- | --- | --- |
| 1. termín: | **3. septembra 2019** | (utorok) |
| 2. termín: | **4. septembra 2019** | (streda) |

**Čas konania:** od 16.00 h. do 18.00 h.

**Miesto konania:** Súkromná ZUŠ Vlada Urbana, Starozagorská 10, 040 23 Košice

**Prihlášku na prijímaciu talentovú skúšku** vypíše zákonný zástupca dieťaťa alebo plnoletý uchádzač **elektronicky** (on-line) podľa pokynov uvedených na webovej stránke školy.

**Prijímacia komisia** pracuje v rámci jednej skúšky s maximálnym počtom uchádzačov:
v tanečnom odbore - 3; v hudobnom odbore - 3; vo výtvarnom odbore - neobmedzene.
**Prijímacia komisia si vyhradzuje právo určiť poradie a vekové zloženie skúšaných uchádzačov.**

**Prijímacie talentové skúšky v uvedených termínoch sa konajú do:**

1. **prípravného štúdia** (odbory: tanečný a hudobný)

2. **základného štúdia** (odbory: tanečný, hudobný, výtvarný)

3. **štúdia pre dospelých** (odbory: tanečný, hudobný, výtvarný)

1. **TANEČNÝ ODBOR:**

**Najnižšia povolená veková hranica :** **1 rok pred plnením povinnej školskej dochádzky** (deti vo veku od dovŕšených 5-tich rokov)

**Talentovou skúškou sa overujú:**

* fyzické dispozície pre tanec
* rytmické cítenie formou rytmických cvičení
* schopnosť opakovania predvedených krokových variácií
* hlasové dispozície

**Uchádzač si pripraví:** jednu ľubovoľnú pesničku (zaspievať)

**Uchádzač si so sebou prinesie:** cvičky s bielou podrážkou

**Doba trvania skúšky:** do 10 minút

**Upozornenie:** Prijímacie skúšky absolvuje uchádzač bez prítomnosti zákonného zástupcu, respektíve sprievodu.

1. **HUDOBNÝ ODBOR:**

**Veková hranica:** od dovŕšených **6 - tich rokov**

**Talentovou skúškou sa overujú:**

* rytmické cítenie formou rytmických cvičení
* schopnosť intonovať (intonačné cvičenia so sprievodom klavíra)
* hlasové dispozície

**Uchádzač si pripraví:** jednu ľubovoľnú pesničku (zaspievať) – najmenej 2 slohy

**Uchádzač si so sebou prinesie:** cvičky s bielou podrážkou

**Doba trvania skúšky:** do 10 minút

**Upozornenie:** Prijímacie skúšky absolvuje uchádzač bez prítomnosti zákonného zástupcu, respektíve sprievodu.

1. **VÝTVARNÝ ODBOR:**

**Veková hranica:** od dovŕšených **6 - tich rokov**

**Talentová skúška pozostáva z 2 zadaní a hodnotenia** 5 vlastných donesených výtvarných prác:

* nakresliť obrázok na zadanú tému zadanou výtvarnou technikou (temperová alebo vodová farba)
* nakresliť obrázok na ľubovoľnú tému, ceruzkou alebo farbičkami
* modelovanie priestorového zadania (hmotu určí komisia)
* predložiť vlastné výtvarné práce v počte minimálne 5 kusov

**Doba trvania skúšky:** do 45 minút

**Uchádzač si so sebou prinesie:** farebné ceruzky (farbičky), vodové farby, štetce a prezuvky s bielou podrážkou.

**Upozornenie:** Prijímacie skúšky absolvuje uchádzač bez prítomnosti zákonného zástupcu, respektíve sprievodu.

V Košiciach, 3. júla 2019 Mgr. art. Andrea Pitoňáková, v. r.

 riaditeľka